ठहराव कम होने के कारण प्रीमियम ट्रेनों के यात्री सामान लेने स्टेशन पर नहीं उतर पाते, इसलिए ऑन बोर्ड सेलिंग होगी। इससे यात्री डिब्बे में बैठकर मोबाइल कवर, परफ्यूम, इयर फोन, पर्स, पेन, डायरी आदि खरीद सकेंगे। पश्चिम रेलवे के डीआरएम संजय मिश्रा ने कहा, 'ट्रेनों में जरूरत के सामान से इसकी शुरुआत होगी। सितंबर में टेंडर निकाले जाएंगे और दिसंबर से सुविधा शुरू हो जाएगी।' वहीं मध्य रेलवे ने अभी से टेंडर जारी कर दिए हैं और आने वाले दो महीनों में यह सुविधा शुरू भी हो जाएगी। अगर रेलवे का यह पायलट प्रॉजेक्ट सफल हुआ तो इसे पूरी तरह से लागू कर दिया जाएगा।